**ՊԱՐՏԱՊԵՅ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլել ա, չի ըլել՝ մի թքավոր․ էդ թքավորը ունեցել ա մի ախչիկ։ Ախչկանը չըրչարելի են ըլել ուրիշ տերութիննի՝ ուզելիս, դա տվել չի։

Ուրիշ մի Դև էկավ դրա քաղաքի դեմը մի քաղաք շինեց։ Դրա­նից եդնը Ուշապը դես չարչարվեց, դեն չարչարվեց, էդ ախչկանը փախցրուց տարավ։

Թքավորն ասավ.— Ուրիշ հնար չկա, Պարտապեյին բերեք, բալքի հնարք անի՝ էդ ախչկանը բերի։

Գնացին Պարաապեյին կանչեցին։ Պարտապեյը վեց տղա վե կալավ գնաց։ Գնաց Պարտապեյը երգրնի ման էկավ, ման էկավ շատ տեղեր, գնաց գտավ Դևին։

Դևին գտավ, Դևն ասավ.— Պարտապե՛յ, դու ի՞նչ ես շինում ըստեղ, գնանք գինի խմենք։

Պարտապեյն ասավ Ուշապին․— Չէ՛, արի գնանք ես քի գինի խմացնեմ։

Գնացին, Պարտապեյը մի դյուժին, էրկու դյուժին գինի առավ, իրուր հետ խմեցին։

Ասավ.— Պարտապե՛յ, ուղտին գդալով ջուր տալ չի լիլ, գնանք ես մի քիչ գինի ունեմ, խմենք։

Պարտապեյին տարավ իրան տան վերին ատեժը, բերեց մի ռումբի գինի դրուց իրան կուշտը, իրան աղաքին դրուց մի վեդրո, նրա աղաքին՝ մի չայի ստաքան։ Մի առժամանակ դրանք խմեցին էդ գինին։ Պարտապեյը տեհավ, որ Ուշապը հարբում չի, ինքը հարբում ա. մի տաշտ կար, Ուշապը որ վեդրոն քաշեց գլուխը, սա քաշեց տաշտը աղաքը։ Ուշապը, որ վեդրոն քաշում էր գլուխը, սա ստաքանի գինին ածում էր տաշտը։ Մի վախտից հետո տեհավ, որ Ուշապը հարբեց, մին էլ որ Ուշապը վեդրոն գլուխը քաշեց, Պարտապեյը վե կալավ Ուշապի գուրզեն ու Ուշապի գլխին տվուց։ Տվուց՝ շըշկլացրուց, մեկ անգամ էլ տվուց, թքավորի ախչիկն էլ էկավ քոմակ արավ, էրկուսով դրան վե դրին, սըպանեցին։

Թքավորի ախչիկն ասավ.— Ցերեկը կարելի չի գնալը, Դևը շատ մարդիկ ունի, կիմանան, կգան մեզ կտոր-կտոր կանեն, պետք ա քշերը գնանք։

Քշերը դրանք Ուշապի ձիանոցեն էրկու լավը դուս բերին, վեր էլան, ճամփա ընկան, գնացին ծովի ղրաղը։ Ծովի ղրաղին Պարտապեյը իրան հընկերը թողել էր, վեց հընկերը իրենց միչին խորուրդ արին, թե Պարտապեյին կարենանք մի կերպ փչացնենք, ախչկանը մենք տանենք, որ թքավորից անկըջկալեքը մենք ստանանք։

Պարտապեյը էդ ախչկանիցը մի մտանիք նշան առավ։ Մտան պրախոտը, էդ վեց ընկերը չգիտեին, թե դա ախչկանիցը նշան ա առել։ Պըտըտեցին էդ Պարտապեյին քցեցին ծովը։ Ղրաղից մոտիկ էր, Պարտապեյր լեղ գիտեր, լեղ տվուց դուս էկավ։ Որ դուս էկավ, իրան ճընանչող մարդ շատ կար, հայտնի մարդ էր։ Պարտապեյը գնաց մեկ տեղ ծովի ղրաղին միտք անելով քնեց։

Քնեց որ է, էկավ իրան ճնանչող մարդ, ասավ.— Պարտապեյ, քեզ ի՞նչ ա պըտահել, գնանք տուն,— ասավ,— սոված կլիս, հաց կե, ախր ես քի ըտենց չեմ տեհե, էս ի՞նչ ա պըտահե։ Բա ի՞նչ ես ուզում ինձանե դու, ի՞նչ տամ, որ լավ ըլի քեզ, ասա տենունք։— Առ,— ասավ,— իմ ձեռիցը էկածը էս ա, մի ձի տամ քեզ, մեկ էլ մի քիսա։ Քիսեն,— ասավ,— էնդու հմա եմ տալի քեզ, ինչքան ձեռդ մեջը տանես՝ փող հանես, հատնի ոչ, ձին էլ,— ասավ,— որ տալիս եմ, մի թուր էլ հետը, էս ձին ու թուրը քանի որ քու կշտին ըլի, ինչքան ղոշուն գա՝ քեզ կարալ չեն բան անել։

Պարտապեյը ձիուն նստեց, թուրը կապեց վրեն, քիսեն դրուց ջեբը, շնորհակալութին արավ, գնաց։ Հըմի ցամաքովն ա գնում։ Ցամաքովը գնաց շատ էրկարեց։ Գնաց, մի վախտեն եդնը հասավ թքավորի քաղաքը, տեհավ, որ թքավորի ախչիկը դեռ էկել չի։ Թքավորի ամարաթի կշտին դա իրան հմա տներ շինեց՝ թքավորի ամարաթի պես։ Տները որ շինեց հա՛, թքավորին բերեց, լավ պատվեց։ Մի քանի օրից եդը իմացավ, որ ախչիկը գալիս ա։ Ախչիկը էկավ։ Թքավորը կանչեց էդ վեց տղերանցը ասավ․— Պարտապեյը ո՞ւր ա։

Ասին․— Մենք տեհել չենք, մեզանե շըշկըլեց, ուրիշ տեղ գնաց։

— Բա էդ ախչիկը դուք որդիա՞ն բերիք։

Ասին․— Գնացինք Ուշապին գտանք, սըպանեցինք։

Թքավորը հըսկանում ա, որ դրանք չեն սըպանել։

Բերուց իրիկունը ղոնախլուղ արավ, իրան մոտիկ մարդկերանց կանչեց։ Որ գինի ածեցին՝ խմեին, ախչիկը տեհավ, որ իրա մատնիքը Պարտապեյի մատին ա, հըսկացավ, որ Ուշապին սըպանողը դա ա։

Ախչիկը խաբար արավ, էն վեց տղին կանչեց, ասավ․— Դուք ինձանից ի՞նչ գիտեք, որ ասում եք, թե՝ մենք ենք բերել։ Ա՛յ,— ասավ,— Պարտապեյին իմ մտանին նշան եմ տվել, Ուշապին սպանողն ու ինձ բերողը Պարտապեյն ա։

Թքավորն ասավ.— Պարտապե՛յ, իմ ախչիկս տվի քեզ։

Էն վեց տղին էլ սըպանել տվուց։

Էդ ախչկանը բերին Պարտապեյի հետ հըրսանիք արին։

Հըրսանիք արին էդ ախչկանը, ուրիշ մի թքավորի տղա իմացավ, որ էդ ախչիկը հըրսանիք ա ըլել Պարտապեյի հետ, ասավ․— Պետք ա ես Պարտապեյին սըպանեմ, էդ ախչիկը ես ուզեմ։

Պարտապեյին դա տարավ ղոնախ ու լավ ղոնախ արավ։ Էն մեկել օրն էլ Պարտապեյը դրան ղոնախ արավ։ Պարտապեյին, որ ղոնախ արավ, թքավորի ախչիկը էդ տղին խոսքը տվուց, թե․ «Ես քեզ կուզեմ»։

Տղեն հմի ուզում ա գնա ղոշուն բերե, զոռով էդ ախչկան տա­նի։ Գնաց։ Շատ ղոշուն բերուց, էկավ դուռը կըտրեց։ Պարտապեյը դուս էկավ, տեհավ, որ ղոշունը էկել դուռը կըտրել ա․ ձին դուս բերուց, թուրը կապեց, ձիուն վեր էլավ, ղոշունի մեջը մտավ, ղո­շունը չիմ ջարդեց, հնենց ջարդեց, խաբար տանող չմնաց։

Թքավորի տղեն տեհավ, որ էդքան ղոշունը ջարդեց, էլի ղո­շուն բերուց, էտպես իրեր։ Տեհավ, որ էլի Պարտապեյը ձին նստեց, թուրը կապեց, ղոշունը չիմ ջարդեց։ Ախչկա վրա էդ տղեն մի գիր գրեց, թե․— Մի իմացի, թե դրա ուժը ընչո՞ւմն ա։

Ախչիկը գիր գրեց, թե .«Իմացա, ուժը թրումն ա, ղոշունը ավելցըրու, արի՛»։

Էդ քշերը էդ ախչիկը բերուց էնթավուր մի թուր կախ արավ  
ընդեղ, էն թուրը վիկալավ, պըհեց։

Թքավորի տղեն էքսը ղոշունը բերուց, ռավոտր էկավ դուռը կտրեց։ Պարտապեյը ձին վեր էլավ, թուրը կապեց, ընկավ ղոշունի մեջը ըստեղ ա տալի, ընդեղ ա տալի, տենում ա կտրում չի։ Զոռագի են էդ ախչիկը վեր ունում տանում։ Տանելուց եդը մի քանի օր մնում ա, Պարտապեյը ձին դուս ա բերում, նստում, ղու ըլնում։

Գնում ա, որդեղ որ թուրն ու ձին իրեն տվել են՝ ընդեղ։

Ասում ա․— Պարտապե՛յ, էդ ի՞նչ ա պըտահել, որ քեզ ըտենց եմ տենում։ Բա հըմիկ ի՞նչ ես ուզում, որ քեզ տված ըլեմ։

Պարտապեյը գլուխը վեր չի ունում։

Էն մարդն ասում ա.— Հըմիկ կտամ քեզ մի մատանիք, մատանին տար, ինչ որ էդ մատանիքիցը ուզես՝ կըլի։

Պարտապեյը մատանիքը վի կալավ, էկավ ձին դուս բերուց, նստեց, ընկավ ճամփա։ Էկավ քշեր ու ցերեկ անելեն, հասավ իրան տուն։ Տանիցը միօր վե կացավ, գնաց իրան կնիկը փախցնող թքավորի ամարաթի առաջը, դառավ մի մենձ չինարի ծառ։ Էդ ախչիկը դուս էկավ, ասավ․— Թքավորի տղա՛, էդ Պարտապեյն ա, բեր,— ասավ,— կըտրե՛։

Ասավ․— Ա՛յ կնիկ, մենք հազարնի պտինք ծախս ընել, որ էդ թավուր մի ծառ բռնացընենք, Պարտապեյը ծառ չի դառնալ, դա ծառ ա։

Ասավ․— Ես քեզ ասում եմ՝ կտրե, կփոշմանես։

Բերուց դա, որ կտրե հա՛, կտրելիս տեղը, մի պուճուր ախչիկ ունեին ղրավաշ, ասավ,— Վա՜յ, ա՛ ծառ ջան, քեզ կտրիլ պտին։

Ծառն ասավ.— Ախչիկ ջա՛ն, որ կտրեն, մի խուշուր կթռչի, կընկնի քու գոգը, որ ընկնի քու գոգը,— ասավ,— կտանես կգցես ձեր ջրի հավուզը։

Էկան կտրեցին, խուշուրը թռավ ընկավ էն ախչկա գոգը․ էն ախչիկը տարավ գցեց իրանց հավուզը։

Թքավորի տղեն ասավ.— Ափսո՜ս, էսթավուր ծառը կտրիլ տվիր, Պարտապեյը ծառ կդառնա՞։

Շատ իրուր հետ ընկան էդ ծառի պատճառովը։ Եդնա մի օր տեհան, որ էրկու սիրուն աղունիկ էկան, իրանց ամարաթի մեջ ման ին գալի։

Ախչիկն ասավ.— Թքավորի տղա՛, դա Պարտապեյն ա, բռնե՛, կփոշմանես։

Ասավ.— Թքավորի ախչի՛կ, էն թավուր ծառը կտրիլ տվիր, հըմիկ էլ ուզում ես էդ սիրուն աղունիկները սըպանի՞լ տաս։

Էլի ըսենց մի էրկու օր դրանց խոսքը իրար դիպավ։ Քշերը որ չքնեցին, էդ աղունիկնին դառան Պարտապեյ, իրան թուրը վի կալավ, դուս էկավ, ձին նի էլավ, գնաց։ Գնաց իրան տուն։ Գնաց ախչկա հորը կուշտը, ասավ․— Թքավո՛րն ապրած կենա, մի տես քու ախչիկը ինչ բերուց իմ գլուխը, արի գնանք դու մտիկ արա, թե նրան ինչ կանեմ։

Թքավորին վի կալավ, դուս էկան, ճամփա ընկան։ Գնացին տեհան, որ էդ տղեն ու էդ ախչիկը դեռ հլա քնած են, առանցի հարցմունք, առանցի գանգատ Պարտապեյն էրկուսին էլ հենց քնած տեղր կըտորեց։

Թքավորը դրա ճակատը պաչեց։

Վերուց էն պուճուր ղարավաշը, որ դրանց տանը կար, չէ՞ նա ասավ, թե. «Ա՛ ծառ ջան, քեզ կտրիլ պտին», ընդուր մասին,— ասավ,— իմ ղսմաթս էս ղարավաշն ա,— բերուց էդ ղարավաշին թքավորի պայմանովը ուզեց։ Բերուց օխտն օր, օխտն քշեր հըրսանիք էլավ։ Բերուց իրան տուն։ Նրանք հասան իրանց մուրազին, մենք էլ հասնենք մեր մուրազին։

Չարըն ընդի բարին ըստի։

Աստծանե էրեք խնձոր վեր ընկավ․ մինն՝ ասողին, մինը՝ լսողին, մինն էլ՝ ալամ աշխարքին։